Rozou-Crinnwik

categoreye:Loyéns Walons-Tîxhons
Rozou-Crinnwik (fr: Rosoux-Crenwick, nl: Roost-Crenwick), c' est èn ancyin ptit ban del Walonreye, rashonnés en ene seule comene e 1822 (dizo l' redjime holandès), pu rebané avou Bierlô.

 Limero del posse: 4257 (vî limero 4393)
 Limero diyalectolodjike: W 5
 Arondixhmint: Wareme.

Po l' etimolodjeye et les vîs scrijhas, riwaitîz dins l' esplicant motî a Rozou et Crinnwik.

 No di des plaeces di Rozou-Crinnwik 
Les nos d' plaeces di Rozou estént tetos flaminds; sacwants ont stî ratournés e walon, des ôtes ont stî calkés "platezak".
So Crinnwik, les nos d' plaeces ni s' dijhnut k' e walon.
 Hamteas 
 Crinnwik (on tîce des djins di tote li comene).
 Rozou-Goyî gåre. 
 Ôtès plaeces (Rozou) 
 A vey avou des tchamps, des prés et des sårts:
 Ås prés a l' aiwe, e flamind anè waterbam.
 A vey avou des åbes et des bwès :
 Å blancs åbes, e flamind anè wite boum (neyerlandès aan de witte bomen)
 A vey avou des ôtès plantes et des biesses :
 li rouwale do marcou, e flamind Katèstéhy(Ny Katestecht).
 Al Vossègraxh (hourlea å Rnåd), flamind anè Vossègrahy (Ny aan de Vossegracht)
 A vey avou des aiwes :
 Å vert Fossé, e flamind anè groûnè grahy (Ny aan de groene gracht).
 A vey avou les tienes et les vås :
 al Sténberxh, e fl. anè Sténeberhy (Ny aan de Stenenberg, Å tiene ås pires). 
 A vey avou des dmorances et l' ovraedje des djins.
 al plate tombe, e fl. anè plat tom. 
 Les voyes et les rowes.
 Al Meulestråt,  e flamind anè Meulestråt (ny aan de Molenstraat, al voye do Molén) 
 Ôtès sacwès et målåjhminces :
 al Hidom (prononcî al Hîdom), e flamind anè hîdom)
 Istwere 
 Signeurreye di Rozou. 
Li signeurreye di Rozou fourit dnêye e 1043 a sint Bietrumé d' Lidje pa l' eveke Wazon. Après, c' est l' famile do minme no ki divna signeur (di 1220 a 1705, å pus tård).
 Signeurreye di Crinnwik. 
Li signeurreye di Crinnwik rilevéve del Coû d' Curindje. Les prumîs signeurs avént l' minme no kel viyaedje. Pu ci fourit les Cwareme (15inme & 16inme sieke), pu les contes di Frezin (Vorsen), e l' ancyinne Conteye di Lô. 
 Eglijhes 
L' eglijhe di Rozou, dicåçtêye a sint Morice, esteut raloyeye al cene di Goyî-e-Limbork (Jeuk).
A Crinnwik, gn aveut ene tchapele Sint-Lorint, k' a divnou ene pitite eglijhe.
 Istwere des lingaedjes 
 Li candjmint d' lingaedje 
Les redjisses del pårotche di Crinnwik sont e francès dispu 1726.

Tant k' a Rozou, li viyaedje a stî flamind-cåzant disk' e 1850, la k' gn a sacwants Walons ki s' î ont astalé. E 1861, il esteut co rwaiteye come flamind-cåzant avou sacwants Walons. Mins li scole a passé e francès dispu eviè 1850, et l' eglijhe eto. Li lingaedjes d' atôtchance k' a replaecî l' flamind n' esteut nén l' francès mins l' walon. Mins les Walons d' Rozou, e 19inme sieke, aprindént l' flamind d' Rozou el rowe.

Dins les anêyes 1935-1940, E. Legros a trové des djins ki si cfessént e flamind, tot djhant l' ake di contricion e francès.
 Ricinsmints oficires 
1846: 227 Walons; 331 Flaminds.
1846: 248 Walons; 265 Flaminds; 46 bilinwes. 
1880: 228 Walons; 341 Flaminds; 9 bilinwes.
1890: 240 Walons; 55 Flaminds; 372 bilinwes.
1900: 367 Walons; 147 Flaminds; 161 bilinwes.
1910: 523 Walons 225 Flaminds.
1920: 625 Walons 125 Flaminds.
1930: 622 Walons; 149 Flaminds.

 Djeyografeye 
Rozou est a Bijhe di l' otostråde Brussele-Lidje; Crinnwik est a Nonne.

 Tuzance walone 
accint walon d' Rozou 
 li betchfessî ea n' est nén bén clawé: totaleure come a Wareme (bê), totaleure come a Hu (bia''). 

 Difoûtrinne hårdêye 
 Dipus d' racsegnes (e flamind)